Aion myydä hengityssuojaimia tai suu- ja nenäsuojia. Miltä viranomaiselta saan lisätietoja vaatimuksista?
Jos olet aikeissa tuoda myyntiin hengityksensuojaimia tai suu-nenäsuojia, saat viranomaisilta lisätietoa tuotteisiin liittyvästä lainsäädännöstä ja markkinoille saattamisen edellytyksistä seuraavasta taulukosta.


	
		
			Tuote
			Viranomainen
			Tuotetta koskevista vaatimuksista tarkemmin
			Lisätietoja / muuta huomioitavaa
		
		
			Kuluttajakäyttöön tarkoitetut hengityksensuojaimet
			Turvallisuus- ja kemikaalivirasto (Tukes)
			Henkilönsuojainasetus (EU) 2016/425
			Tiedote: Huomioi nämä, kun myyt hengityksensuojaimia
		
		
			
			Kuluttajakäyttöön tarkoitetut suu-nenäsuojat
			
			Turvallisuus- ja kemikaalivirasto (Tukes)
			Kuluttajaturvallisuuslaki 920/2011 ja Valtioneuvoston asetus kulutustavaroista ja kuluttajapalveluksista annettavista tiedoista 613/2004
			
			Yleisissä kulutustavaroissa ei saa olla CE-merkintää.
			Tuotteista, jotka eivät täytä henkilönsuojaimille asetettuja vaatimuksia, ei saa antaa kuluttajalle virheellistä kuvaa, että kyseessä olisi henkilönsuojain. Jos suu-nenäsuojia tai vastaavia tuotteita markkinoidaan kuluttajille hengityksensuojaimina, tulee niiden täyttää henkilönsuojaimille asetetut vaatimukset.
		
		
			
			Ammattikäyttöön tarkoitetut hengityksensuojaimet
			
			sosiaali- ja terveysministeriön työ- ja tasa-arvo-osasto
			Henkilönsuojainasetus (EU) 2016/425
			Nämä tuotteet ovat EU-tyyppitarkastuspakon alaisia. Vaatimuksia lievennetty 31.3.2020, ks. STM:n linjaus 
		
		
			
			Kirurgiset suu-nenäsuojukset hoitohenkilökunnan käyttöön
			
			Lääkealan turvallisuus- ja kehittämiskeskus Fimea
			Lääkinnällisten laitteiden asetus (EU) 2017 / 745tai direktiivi 93/42/EEC
			Tuotteiden pitää olla CE-merkittyjä ilman ilmoitetun laitoksen nelinumeroista tunnuslukua. Tuotetiedoissa oltava vastuullisen valmistajan nimi ja osoite. Jos valmistaja Euroopan ulkopuolella, niin myös Eurooppaan sijoittuneen valtuutetun edustajan nimi ja osoite.
		
		
			Ammattilais- ja kuluttajakäyttöön tarkoitetut hengityksensuojaimet ja suu- ja nenäsuojat
			asiantuntijatuki: Työterveyslaitos
			 
			Työterveyslaitos on hengityksensuojainten asiantuntija ja tutkija, ei viranomainen. Työterveyslaitos teki aiemmin myös henkilösuojainten testauksia ja sertifointeja, mutta syksyllä 2019 testaus- ja sertifiointitoiminta myytiin SGS Fimkolle.
fi
Kenelle voin ilmoittaa hengityksensuojainten harhaanjohtavasta markkinoinnista?
Harhaanjohtava markkinointi on kielletty kuluttajansuojalaissa. Jos tuotetta koskien esittää jonkun väitteen tai antaa ymmärtää jotain, sen on pidettävä paikkansa. Kilpailu- ja kuluttajavirasto valvoo kuluttajansuojalain noudattamista ja on tiedottanut koronakriisin aikana ilmenneistä huijauksista ja harhaanjohtavasta markkinoinnista. Pahimmillaan hengityssuojaimista annetut perättömät tai harhaanjohtavat väittämät voivat aiheuttaa vaaraa käyttäjälle. Käyttäjälle ei saa syntyä perusteetonta turvallisuuden tunnetta ja hänen on voitava saamiensa tietojen perusteella valita oikea suojain aikomaansa käyttötarkoitukseen. Myös suojaimia valvovat viranomaiset voivat puuttua asiaan, jos harhaanjohtavista markkinointiväittämistä aiheutuu vaaraa. Suomessa hengityksensuojainten ja kirurgisten maskien suhteen toimivaltaisia viranomaisia on useampi:  STM ja työsuojelun vastuualueet ovat toimivaltaisia työssä käytettävien suojainten suhteen. Fimea on toimivaltainen viranomainen lääkinnällisten laitteiden, kuten kirurgisten maskien osalta. Tukes on toimivaltainen yleisten kulutustavaroiden ja kuluttajakäyttöön tarkoitettujen henkilönsuojainten osalta. Kuluttajakäyttöön tarkoitetuiksi katsotaan vain sellaiset hengityksensuojaimet, joiden osalta on nimenomaan ilmoitettu niiden olevan kuluttajakäyttöön. Jos tuotteessa ei ole kerrottu käyttäjäryhmää, katsotaan hengityksensuojaimet ammattikäyttöön tarkoitetuiksi.
fi
Kenelle voin ilmoittaa maskien härskistä hinnoittelusta?
Hengityksensuojaimet tai muut maskit eivät ole hintasääntelyn piirissä. Mikään viranomainen ei voi puuttua asiaan, vaikka maskeista pyydettäisiin kuluttajan mielestä hävyttömän korkeita hintoja. Kuluttajansuojalainsäädäntö pätee myös koronakriisin aikana normaalisti. Katso Kilpailu- ja kuluttajaviraston tiedote.
fi
Mikä on Tukesin rooli maskeihin ja suojaimiin liittyvässä ohjeistuksessa ja valvonnassa?
Koronaviruksen kaltaisessa pandemiatilanteessa toimitaan kansallisessa varautumissuunnitelmassa influenssapanepidemiaa varten esitettyjen vastuiden ja menettelyiden mukaisesti (STM:n julkaisu 2012:9). Varautumissuunnitelman viestintävastuissa korostuu STM:n ja THL:n keskeinen rooli. Tukes ei määrää maskien tai suojainten käytöstä eikä valvo niiden käyttöä.

Tukes on markkinavalvontaviranomainen yleisille kulutustavaroille ja kuluttajakäyttöön tarkoitetuille henkilönsuojaimille. Markkinavalvonnassa tarkastetaan pistokokeenomaisesti, ovatko tuotteet niitä koskevan lainsäädännön vaatimusten mukaisia sekä vaaditaan yrityksiä ryhtymään tarvittaviin toimenpiteisiin, jos tuotteet eivät täytä turvallisuusvaatimuksia. Tarkemmin tapausten käsittelystä ja Tukesin markkinavalvonnasta on Tukesin verkkosivulla.

Tukes lisäksi ohjaa ja neuvoo aktiivisesti yrityksiä, jotta ne osaisivat täyttää tuotelainsäädännön mukaiset velvollisuutensa ja varmistautua siitä, että tuotteet täyttävät lainsäädännön vaatimukset. Hengityksensuojaimia ja muita maskeja koskevaa tietoa on kerätty tänne. Tukesin verkkosivuilla on laajemmin tietoa henkilönsuojaimia koskevista vaatimuksista ja yleisistä kulutustavaroista sekä CE-merkinnästä.

Markkinoilla on myös hengityksensuojaimia ja maskeja, jotka on tarkoitettu ammattikäyttöön, kuten yritysten työntekijöille ja hoitohenkilökunnalle. Ammattikäyttöön tarkoitettujen henkilönsuojainten valvonta on sosiaali- ja terveysministeriön ja työsuojelun vastuualueiden toimivallassa. Lääkealan turvallisuus- ja kehittämiskeskus (Fimea) on toimivaltainen lääkinnällisiksi laitteiksi luokiteltavien suojainten osalta.
fi
Mikä on vaatimustenmukaisuusvakuutus?
Hengityksensuojaimessa pitää olla EU-vaatimustenmukaisuusvakuutus. Se on asiakirja, jolla tuotteen valmistaja vakuuttaa tuotteen olevan vaatimustenmukainen. Asiasta tarkemmin.

EU-vaatimustenmukaisuusvakuutus on englanniksi EU declaration of conformity.
fi
Mikä taho voi tyyppitarkastaa hengityksensuojaimia?
Tyyppitarkastuksia tekevät ilmoitetut laitokset löytyvät Euroopan komission NANDO-sivustolta. Suomessa henkilönsuojainten osalta ilmoitettu laitos on SGS Fimko Oy. SGS:n uutispaketti suojaimista löytyy täältä.
fi
Miten voin varmistua, että saamani EU-tyyppitarkastustodistus on oikea?
Varmistu, että asiakirja on nimeltään EU-tyyppitarkastustodistus, englanniksi EU type-examination certificate.
	Tarkista, että tyyppitarkastustodistuksen myöntänyt ilmoitettu laitos on listattu komission Nando-tietokantaan, ja että sillä on oikeus myöntää tyyppitarkastustodistuksia henkilönsuojainasetuksen nojalla (Legislation: Regulation (EU) 2016/425 Personal protective equipment).
	Tarkista, että todistuksessa eritelty tuote on sama kuin mitä olet ostamassa, eli tuote-, tyyppi-, erä- tai sarjanumero täsmäävät EU-tyyppitarkastustodistuksesta löytyviin vastaaviin tietoihin.
	Vertaa todistuksen myöntämispäivää aikaisempiin keskusteluihinne. Jos todistus on myönnetty ihan äskettäin, vaikka olette keskustelleet kaupasta jo pitemmän aikaa, kysy tarkempia tietoja tyyppitarkastusmenettelystä.
	Tarkista, että todistuksessa on voimassaolon päättymispäivä ja että se on korkeintaan 5 vuotta todistuksen myöntämispäivästä.
	Vertaa todistuksessa käytettyä kieltä henkilönsuojainasetuksessa käytettyyn kieleen. Arvioi myös todistuksen yleisilmettä fonttien, jäsentelyn ja kirjoituksen osalta. Virallisissa todistuksissa on usein selkeä jaottelu, eikä niissä esiinny kirjoitusvirheitä. Tarkastele myös todistuksen ylä- ja alaviitteitä sekä mahdollisia vesileimoja ja vertaa niissä esiintyviä kuvia ja logoja ilmoitetun laitoksen verkkosivuilla esitettyihin kuviin ja logoihin.
fi
Miten voin varmistua, että saamani EU-vaatimustenmukaisuusvakuutus on oikea?
Varmistu, että asiakirja on nimeltään EU-vaatimustenmukaisuusvakuutus, englanniksi EU declaration of conformity.
	Varmistu, että EU-vaatimustenmukaisuusvakuutus noudattaa rakenteeltaan henkilönsuojainasetuksen liitteen IX mallia.
	Tarkista, että vaatimustenmukaisuusvakuutuksessa on sama valmistajan nimi ja osoite, kun tyyppitarkastustodistuksessa.
	Tarkista, että vaatimustenmukaisuusvakuutuksessa mainittu tuote (tuote-, tyyppi-, erä- tai sarjanumero) on sama kuin tyyppitarkastustodistuksessa, ja että tiedot täsmäävät tuotteesta löytyviin tietoihin.
	Varmista, että vaatimustenmukaisuusvakuutuksen päiväys on myöhemmin (tai sama päivä), kun tyyppitarkastustodistuksen antamispäivä.
	Tarkista, että vaatimustenmukaisuusvakuutuksessa viitattu ilmoitettu laitos on sama, joka on myöntänyt tyyppitarkastustodistuksen.
	Varmista, että vakuutus on allekirjoitettu.
fi
Miten voin varmistua, että saamani asiakirjat ovat oikeat?
Kuluttajakäyttöön tarkoitetuille hengityksensuojaimille tulee olla laadittuna sekä EU-vaatimustenmukaisuusvakuutus (englanniksi EU declaration of conformity, että EU-tyyppitarkastustodistus (englanniksi: EU type-examination certificate). Asiakirjojen tulee olla nimeltään edellä mainittuja. Asiakirjat, joiden otsikko on esim. Certificate of conformity tai Certificate of compliance, eivät ole suojainasetuksen edellyttämiä asiakirjoja. Tyyppitarkastustodistuksen tulee olla ilmoitetun laitoksen myöntämä.

Esimerkkejä epäilyttävistä asiakirjoista European Safety Federationin sivuilta.

Tietoa mm. virheellisistä henkilönsuojainten ja lääkinnällisten laitteiden asiakirjoista TIC Counsilin esityksessä.
fi
Mitä antibakteerisia aineita maskeissa saa olla?
Jos maskilla kerrotaan olevan antibakteerisia tai vastaavia eliöitä tuhoavia ominaisuksia tai että se on valmistettu antibakteerisesta materiaalista, kyse on biosidisesta väittämästä. Jos maskeja on käsitelty aineella, jonka tarkoituksena on kemiallisesti torjua eliöitä, kuten bakteereja, tulee huomioida myös EU:n biosidiasetuksen (528/2012) vaatimukset. Vaatimusten mukaan biosidilla käsitellyn esineen merkinnöissä on ilmoitettava se tehoaine, jolla biosidinen ominaisuus on saatu aikaan. Aine, jota käytetään pitää olla joko hyväksytty EU:ssa tai se on mukana EU:n biosiditehoaineiden riskinarviointiohjelmassa sopivassa valmisteryhmässä. Valmisteryhmien kuvaukset ECHAn sivulla. Lisätietoa biosideistä ja niillä käsitellyistä esineistä löytyy Tukesin verkkosivuilta.
fi
Mitä eroa on hengityksensuojaimella ja kirurgisella suu-nenäsuojuksella?
Hengityksensuojain ja kirurginen suu-nenäsuojus eroavat toisistaan suojaavuuden suhteen.

Hengityksensuojain on henkilönsuojain, joka suojaa käyttäjäänsä ilmateitse leviäviltä hiukkasilta.

Kirurgisia suu-nenäsuojuksia käytetään ensisijaisesti terveydenhuollossa ja niiden tarkoitus on suojata potilasta henkilökunnan uloshengitysilmalta. Ne eivät suojaa käyttäjäänsä ilmateitse leviäviltä infektioilta ja hiukkasilta.

Tarkempaa tietoa saat Työterveyslaitoksen verkkosivuilta ja Suomen työturvallisuuden liiton STYLin tiedotteesta.
fi
Mitä tarkoittaa hengityksensuojaimen tyyppitarkastus?
EU-tyyppitarkastuksessa ilmoitettu laitos arvioi henkilönsuojaimen teknisen suunnittelun ja henkilönsuojaimen näytekappaleen vaatimustenmukaisuuden. Ilmoitettu laitos antaa EU-tyyppitarkastustodistuksen suojaimelle, joka täyttää sitä koskevat vaatimukset. Lisätietoa.

EU-tyyppitarkastustodistus on englanniksi EU type-examination certificate.
fi
Mitä tuotetietoja kansanmaskeissa pitää olla?
Jos myyt kuluttajille kansanmaskeja, kuten kankaisia kasvomaskeja, huomioi ainakin alla olevat seikat. Seikat koskevat maskeja, joita ei ole tuotu markkinoille henkilönsuojaimina eikä lääkinnällisinä laitteina.

– Kuluttajille myytävien kansanmaskien, kuten kankaisten kasvomaskien, pitää täyttää kuluttajaturvallisuuslain (920/2011) ja valtioneuvoston asetuksen kulutustavaroista ja kuluttajapalveluksista annettavista tiedoista (613/2004) vaatimukset. Kansanmaskeista on annettava kuluttajille selkeällä ja ymmärrettävällä tavalla kaikki turvallisuuden kannalta olennaiset tiedot suomeksi ja ruotsiksi. Nämä tiedot tulee antaa tuotteen mukana ja niin, että kuluttaja saa tarpeelliset tiedot ennen ostopäätöksen tekemistä.

– Tuotteen käyttötarkoitus on oltava selkeästi esitetty, esim. pisaroiden leviämisen vähentäminen ympäristöön. Todellisesta poikkeavan käyttötarkoituksen esittämisellä ei voi kiertää olemassa olevaa lainsäädäntöä.

– Tuotteen käyttöohjeissa on oltava tarvittavat tiedot tuotteen turvallisesta käytöstä, kuten kenelle maski sopii tai ei sovi, turvallinen pukeminen päälle, vaihtaminen, mitkä tekijät vaikuttavat suojaukseen, pesuohjeet yms. Nykytietämyksen mukaan kansanmaskit pitää pystyä pesemään vähintään 60 C:ssa. Yritys vastaa siitä, että maskin käyttö on turvallista ja hygieenistä annetuilla pesuohjeilla.

– Tuotteen tiedoissa on tuotava esille, että tuote ei ole henkilönsuojain ja että jos on tarve suojata itseä virukselta, on tarpeen hankkia tähän käyttötarkoitukseen soveltuva hengityssuojain.

– Ellei kyseessä ole henkilönsuojain, tuotteessa ei saa olla viittauksia henkilönsuojainstandardeihin tai suojaamisluokituksiin, kuten FFP2 tai EN 149, tai muutakaan harhaanjohtavaa tuotetietoa suojaavuudesta.

– Tuotteesta ei saa antaa ristiriitaisia tietoja eikä kuvamateriaalia, joka voisi antaa käyttäjälle kuvan, että se suojaa käyttäjäänsä. Jos tuotteesta annetuista tiedoista tai markkinointimateriaalista voi saada sellaisen käsityksen, että tuotetta voisi käyttää henkilönsuojaimena, sen on täytettävä henkilönsuojaimia koskevat vaatimukset. Sama koskee viitteitä lääkinnälliseen käyttötarkoitukseen (kuten kirurgiset maskit ja termit surgical ja medical).

– Jos tuotteen uloshengitysilman suodatustehokkuus-% on testattu (esim. esistandardi CWA:n mukaisesti), sen voi kertoa tuotetiedoissa. Tuotteesta ei kuitenkaan saa antaa kuvaa, että se suojaisi käyttäjäänsä. Jos valmistamisessa käytetään kansanmaskeja koskevaa esistandardia tai muita suosituksia, tämän tiedon voi esittää tuotetiedoissa, kunhan siitä ei synny kuvaa, että kyseessä on henkilönsuojain tai lääkinnällinen laite.

– Jos maskilla kerrotaan olevan antibakteerisia tai vastaavia eliöitä tuhoavia ominaisuksia tai että se on valmistettu antibakteerisesta materiaalista, katso kohta ”Kemikaaleja koskevat vaatimukset”.

 – Yleisiä kulutustavaroita ei saa CE-merkitä, vaikka yleistä kulutustavaraa suunniteltaessa ja valmistettaessa olisi käytetty soveltuvin osin apuna henkilönsuojainten tai lääkinnällisten laitteiden tuotestandardeja.

Katso myös Tukesin ohje yleisistä kulutustavaroista annettavista tiedoista
fi
Mitä vaatimuksia hengityksensuojaimilla on?
Hengityksensuojainten pitää täyttää henkilönsuojainasetuksen (EU) 2016/425 vaatimukset. Hengityksensuojaimet ovat luokan III henkilönsuojaimia. Valmistajan on varmistettava, että henkilönsuojain täyttää sitä koskevat terveys- ja turvallisuusvaatimukset. Suomessa myytävillä hengityksensuojaimilla on oltava:


	EU-tyyppitarkastustodistus (tyyppitarkastusmenettelystä kerrotaan tarkemmin Tukesin verkkosivuilla ja henkilönsuojainasetuksessa)
	EU-vaatimustenmukaisuusvakuutus suomeksi ja ruotsiksi (malli henkilönsuojainasetuksen liitteessä IX)
	käyttöohjeet suomeksi ja ruotsiksi
	suojaimessa CE-merkintä ja suojaimen laatua valvovan ilmoitetun laitoksen tunnusnumero
	suojaimessa valmistajan ja suojaimen tunniste.
	valmistajan laatimat tekniset asiakirjat (lisätietoja henkilönsuojainasetuksen liitteessä III). Valmistaja laatii tekniset asiakirjat tyyppitarkastusta varten.
fi
Mitä vaatimuksia on yleisiksi kulutustavaroiksi katsottaville kansanmaskeille?
Yleisiksi kulutustavaroiksi tarkoitetuille kansanmaskeille ei ole yhdenmukaistettuja eurooppalaisia standardeja, toisin kuin henkilönsuojaimiksi tai lääkinnällisiksi laitteiksi tarkoitetuille maskeille on.

Yleisten kulutustavaroiden pitää täyttää kuluttajaturvallisuuslain ja ns. tietojenantoasetuksen vaatimukset.  

Teknisesti tuotteiden ja materiaalien on oltava sellaisia, että ne aidosti toimivat ilmoitettuun käyttötarkoitukseen. Tuotteet eivät saa esimerkiksi vaikeuttaa kohtuuttomasti hengittämistä tai aiheuttaa muuta vaaraa esimerkiksi erityisryhmille.

Muille tuotteille, kuten henkilönsuojaimille ja lääkinnällisille laitteille, suunnattuja standardeja voi soveltuvin osin hyödyntää myös yleisten kulutustavaroiden valmistuksessa ja suunnittelussa. Koronapandemian vuoksi eurooppalaiset standardisoimisjärjestöt tarjoavat näitä standardeja ilmaiseksi valmistajien käyttöön

HUOM! Jos tuotteen tiedoissa tai markkinointimateriaalissa viitataan henkilönsuojaimia tai lääkinnällisiä laitteita koskeviin standardeihin:

- tuotetta ei enää voida pitää yleisenä kulutustavarana

- tuotteen tulee täyttää muutkin henkilönsuojainasetuksen tai lääkinnällisiä laitteita koskevan lainsäädännön vaatimukset.

Käytettävien materiaalien osalta suuntaviivoja on mahdollista saada soveltuvin osin myös esimerkiksi komission tulkinnoista, ks. viimeiseen kysymykseen annettu vastaus Q8  

Lisätietoa kankaisten maskien valmistamista on Tukesin, Fimea ja TTL:n yhteistiedotteessa.
fi
Onko kansanmaskeille standardeja tai suosituksia?
Yleisiksi kulutustavaroiksi tarkoitetuille kansanmaskeille ei ole yhdenmukaistettuja eurooppalaisia standardeja, toisin kuin henkilönsuojaimiksi tai lääkinnällisiksi laitteiksi tarkoitetuille maskeille on. Suomessa ei ole myöskään kansallisia suosituksia kansanmaskeille. 

Eurooppalainen standardisoimisjärjestö CEN on laatinut Euroopan komission pyynnöstä kansanmaskeja koskevan esistandardin (CWA), joka löytyy myös SFS:n verkkokaupasta.

Esistandardi on työstetty seuraavien Tukesin tiedossa olevien suositusten pohjalta:


	Ranska: AFNOR SPEC S76-001
	Belgia: NBN/DTD S 65-001:2020
	Espanja: UNE 0064-1 Adults single use, UNE 0064-1 Children single use ja UNE 0065 Reusable
	Portugali: DQ089_REV02_Reusable Nivel_2_3_Modelo_B ja DQ090_REV02_Reusable Nivel_2_3_Modelo_C
	Sveitsi: EMPA Recommendations for minimal specifications for community masks for Swiss manufacturers
	Ireland: SWiFT 19:2020 Barrier masks for consumers - Requirements


Jos edellä mainittuja esistandardia ja/tai suosituksia sovelletaan kansanmaskien valmistuksessa, tulee niiden tästä huolimatta täyttää kuluttajaturvallisuuslainsäädännön vaatimukset (kts. edellä olevat kysymykset). Erityisesti on tarpeen kiinnittää huomiota siihen, etteivät tuotteet ole sekoitettavissa henkilönsuojaimiin tai lääkinnällisiin laitteisiin. Tukes ei erityisesti suosittele mitään edellä mainituista suosituksista, mutta jakaa ne tiedoksi ja soveltuvin osin hyödynnettäväksi. Viime kädessä yritys vastaa siitä, että tuote täyttää lainsäädännön mukaiset vaatimukset.

Jos valmistamisessa käytetään edellä mainittua esistandardia ja/tai suosituksia, tämän tiedon voi esittää tuotetiedoissa, kunhan siitä ei synny kuvaa, että kyseessä on henkilönsuojain tai lääkinnällinen laite.
fi
Pitääkö kaikkien hengityksensuojainten täyttää henkilönsuojainasetuksen vaatimukset myös koronaepidemian aikana?
Sosiaali- ja terveysministeriö on linjannut, että koronaepidemian aikana koronavirukselta suojaavien ammattikäyttöön tarkoitettujen henkilönsuojainten ei tarvitse täyttää kaikkia EU:n suojainasetuksen vaatimuksia. STM:n linjauksen voimassa olo on sidottu koronaepidemian kestoon, minkä vuoksi henkilönsuojainten osalta ollaan Suomessa palaamassa normaalitilanteeseen porrastetusti 31.8.2020 alkaen. Lisätietoja päivitetystä linjauksesta. Lisätietoja päivitetystä linjauksesta.

Vaatimusten lievennys ei koske kuluttajakäyttöön tarkoitettuja henkilönsuojaimia,jotka on valmistajan ilmoituksen mukaan tarkoitettu suojaamaan kuluttajia.

Lisätietoa: komission kysymyksiä ja vastauksia
fi
Pitääkö kansanmaskeja koskevat käyttöohjeet toimittaa tuotteen mukana?
Kansanmaskien mukana pitää toimittaa lainsäädännön vaatimat varoitukset ja tuotteen turvallisuuden kannalta oleelliset tiedot. Näiden tietojen osalta ei ole riittävää, että tiedot ovat saatavissa pelkästään elektronisessa muodossa esimerkiksi yrityksen verkkosivuilla. Niin sanotun tietojenantoasetuksen (613/2004) 4 pykälässä määritellään tarkemmin turvallisuuden kannalta mahdollisesti tarpeelliset tiedot.
fi
Tuleeko myös kemikaaleja koskevat EU:n REACH-asetuksen vaatimukset huomioida?
REACH-asetus koskee kemiallisia aineita myös esineissä, joten hengityksensuojaimien ja kansanmaskien osalta tulee huomioida myös REACHistä tulevat vaatimukset. Hengityssuojaimien ja kankaisten maskien osalta tulee ottaa huomioon erityisesti erityistä huolta aiheuttavat aineet ja aineet, joiden käyttöä on rajoitettu. Näistä löytyy lisätietoa Tukesin verkkosivulta. Lisätietoja REACH-asetuksesta.
fi